Stoffberg

Stoffberg is 'n landelike dorpie in Mpumalanga, Suid-Afrika. Dit is 70 km noordoos van Middelburg en lê aan die bolope van die Steelpoortrivier. Die takspoor vanaf Middelburg het Stoffberg in 1927 bereik. Die halte is gebou op die plaas Springboklaagte van Dirk Stoffberg, 'n wamaker van Wellington wat homself in hierdie gebied gevestig het. Die dorp is na hom vernoem. Die R533-provinsiale pad gaan deur die dorp.

 Distrik 
Stoffberg is die handelsentrum vir 'n area waar gemengde boerdery toegepas word: beeste, koring, mielies, grondboontjies en groente.

 Sien ook 
 Gereformeerde kerk Stoffberg
 Lys van dorpe in Suid-Afrika

 Bron 
 Op Pad in Suid-Afrika. B.P.J. Erasmus. 1995 

Kategorie:Nedersettings in Mpumalanga